
**БАТЛАВ:**

**ХАРИЛЦАА ХОЛБООНЫ**

**ЗОХИЦУУЛАХ ХОРООНЫ**

**ДАРГА Г.ЧИНЗОРИГ /.................................../**

**/гарын үсэг/**



ХАРИЛЦАА ХОЛБООНЫ ЗОХИЦУУЛАХ ХОРОО

Зохицуулалтын Бодлогыг Хэрэгжүүлэх Газар

ХХЗХ/202001020

“ХЭТ БОГИНО ДОЛГИОНЫ РАДИО ӨРГӨН НЭВТРҮҮЛГИЙН ХӨТӨЛБӨРТ ТАВИГДАХ НӨХЦӨЛ ШААРДЛАГЫН БИЕЛЭЛТЭД ХЯНАЛТ, МОНИТОРИНГ ХИЙХ” ЗӨВЛӨХ ҮЙЛЧИЛГЭЭНИЙ АЖЛЫН ДААЛГАВАР

2020 он

АГУУЛГА

1. Үндэслэл
2. Зорилго
3. Хяналт, мониторингийн хамрах хүрээ
4. Хяналт, мониторинг хийх үзүүлэлт
5. Хяналт, мониторинг хийхэд баримтлах зарчим
6. Тайлан
7. Ажлын даалгаврын шалгуур шаардлага
8. Хэрэгжүүлэх арга зүй ба ажлын хуваарь
9. Тайлан ирүүлэх удирдамж
10. Хавсралт 1 мониторингийн тайлангийн бүтэц /загвар/
11. Хавсралт 2 радио өргөн нэвтрүүлгийн үйлчилгээ эрхлэгчдийн жагсаалт, хөтөлбөрт хяналт мониторинг хийх хуваарь /түүвэрлэх/
12. ҮНДЭСЛЭЛ

Харилцаа холбооны зохицуулах хороо ньхуулиар олгогдсон бүрэн эрхээ хэрэгжүүлэх ажлын хүрээнд Монгол Улсад радио, телевизийн өргөн нэвтрүүлгийн хөгжлийг дэмжих, зах зээлийн өрсөлдөөний таатай орчныг бүрдүүлэх, нийтийн ашиг сонирхолд нийцсэн, чанартай үйлчилгээгээр олон нийтийг хүртээмжтэй хангахад чиглэсэн харилцааг зохицуулах зорилгоор Монгол Улсын Засгийн газрын 2010 оны 276 дугаар тогтоолоор батлагдсан “Телевиз, радиогийн зохицуулалтын талаар баримтлах чиглэл”-ийг үндэслэн “Телевиз, радиогийн зохицуулалтын ерөнхий нөхцөл шаардлага”-ыг Зохицуулах хорооны 2011 оны 07-р тогтоолоор батлан гаргаж, хэрэгжилтийг хангуулах талаар тодорхой арга хэмжээ авч ажиллаж байна.

Дээрх нөхцөл шаардлагыг Зохицуулах хорооны 2015 оны 15 дугаар тог тоолоор “Өргөн нэвтрүүлгийн зохицуулалт, нөхцөл шаардлага” болгон шинэчлэн баталж, 2015 оны 05 дугаар сарын 01-ний өдрөөс эхлэн мөрдүүлж хэрэгжилтийг зохион байгуулахаар шийдвэрлэсэн бөгөөд тус хорооны зүгээс Улаанбаатар хотод үйл ажиллагаа эрхэлж байгаа болон Монгол улсын нутаг дэвсгэрт хамрах хүрээ бүхий радио, телевизийн хөтөлбөрт зар сурталчилгааны хэтрэлт, Монгол бүтээлийн хувь хэмжээ зэрэг хэд хэдэн үзүүлэлтүүдээр хөндлөнгийн байгууллагаар хяналт, мониторинг хийлгэж ирсэн.

Тус хороо нь зөвхөн дээрх нөхцөл шаардлагаар хязгаарлагдахгүй Сонгуулийн тухай хуулийн 46, 48 дугаар зүйл, “Хүүхэд хамгааллын тухай” хуулийн 8 дугаар зүйлийн 8.2 дахь заалтын дагуу радио, телевизээр нэвтрүүлэх сонгуулийн сурталчилгаанд хяналт тавих, хүүхдийн хөгжил, эрүүл мэнд, хүмүүжил, төлөвшилд сөрөг нөлөө үзүүлэх зохисгүй контентоос хүүхдийг хамгаалах зэрэг чиг үүргийн дагуу өргөн нэвтрүүлгийн хөтөлбөрт хяналт тавих шаардлага урган гарсаар байна.

Иймд Монгол улсад радио өргөн нэвтрүүлгийн үйл ажиллагаа эрхэлж байгаа үйлчилгээ эрхлэгчдийн хөтөлбөрт дээрх хуулиуд, нөхцөл шаардлагад заасан чиглэлээр хяналт, мониторинг хийлгэх гэж байгаа болно.

1. ЗОРИЛГО

Энэхүү ажлын даалгаврын гол зорилго нь Харилцаа холбооны зохицуулах хорооны (цаашид “хороо” гэх) Өргөн нэвтрүүлгийн тухай хууль, Сонгуулийн тухай хууль болон холбогдох бусад хуулиуд, 2015 оны 15 дугаар тогтоолоор шинэчэн батлагдсан дээрх “Өргөн нэвтрүүлгийн зохицуулалт, нөхцөл шаардлага”-д тусгасан өргөн нэвтрүүлгийн радиогийн хөтөлбөрт тавигдах нөхцөл шаардлагуудын хэрэгжилтийг хангуулах чиглэлээр хөтөлбөрт хяналт, мониторинг хийх (цаашид “хяналт, мониторинг хийх” гэх), илэрсэн зөрчлийг тодорхой хугацаанд мэдэгдэж, зөрчлийг арилгуулах талаар арга хэмжээ авч ажиллахад оршино. Түүнчлэн, илэрсэн зөрчил дутагдал, нөхцөл шаардлагад заасан чиглэлээр гомдол маргаан үүссэн тохиолдолд ашиглах зорилгоор эфирийн бичлэг, тайлан протоколын архив, сан үүсгэнэ.

1. МОНИТОРИНГИЙН ХАМРАХ ХҮРЭЭ
   1. Улаанбаатар хотод үйл ажиллагаа явуулах тусгай зөвшөөрөлтэй хэт богино долгионы радио өргөн нэвтрүүлгийн үйлчилгээ эрхлэгчдээс /цаашид радио гэх/ захиалагчийн гаргасан графикийн дагуу сар бүр **10** радиогийн хөтөлбөрт 2020 онд буюу нийт **10** сарын хугацаанд хяналт мониторинг хийнэ.
   2. Монгол улсын их хурлын сонгуулийн үеэр Монгол улсын их хурлын сонгуулийн тухай хууль болон “Радио, телевизээр сонгуулийн сурталчилгааг нэвтрүүлэх, хяналт тавих журам”-ын хэрэгжилтийг хангуулах чиглэлээр Улаанбаатар хотын радио өргөн нэвтрүүлгийн (РӨН) үйлчилгээ эрхлэгчдийн хөтөлбөрт хяналт, мониторинг хийнэ.
   3. Мөн үеэр орон нутгийн РӨН-ийн 28 үйлчилгээ эрхлэгчдийн хөтөлбөрийн бичлэгт гомдлын дагуу мониторинг хийнэ.
   4. Захиалагч нь гүйцэтгэгчээс гэрээт ажлын хугацаанд өөрийн хуулиар хүлээсэн чиг үүрэг хэрэгжүүлэхтэй холбоотой аливаа гомдол, маргааныг шийдвэрлэх үүднээс тухайн маргаантай холбоотой радио өргөн нэвтрүүлгийн хөтөлбөрийн бичлэг авах, холбогдох мэдээллийг гаргуулж авах эрхтэй байна.
   5. Хяналт, мониторингийг өглөөний 06.00 цагаас шөнийн 01:00 цаг хүртэлх эфирийн цагаар хийх ба шаардлагатай нөхцөлд хяналт, мониторингийн цагийг 1-2 цагаас илүүгүйгээр сунгаж болно.
   6. Захиалагч нь Монгол Улсын холбогдох хууль тогтоомжийн хэрэгжилтийг хангуулахад дэмжлэг үзүүлэх зорилгоор ажлын даалгаварт заасан хяналтын үзүүлэлтээр гарсан тайланг хамтын ажиллагаатай холбогдох төрийн байгууллагуудад хүргүүлж болно.
2. ХЯНАЛТ, МОНИТОРИНГ ХИЙХ ҮЗҮҮЛЭЛТ
   1. Хяналт, мониторинг-д хамаарах хөтөлбөрийн бүтцийг гадаад болон дотоод контент гэсэн үзүүлэлтээр хувааж, 7 хоногийн хөтөлбөрт гадаад болон дотоодын нэвтрүүлгийн эзлэж буй хувийг тодорхойлох, дотоод нэвтрүүлгийн хувь хэмжээ нь “Өргөн нэвтрүүлгийн зохицуулалт, нөхцөл шаардлага”-д заасан 7 хоногийн хөтөлбөрийн нийт цагийн 50 хувиас доошгүй нь Үндэсний бүтээл байна гэсэн шаардлага хангасан эсэх; (Үүнд монгол дуу орно)
   2. Радио өргөн нэвтрүүлгээр дамжуулж буй нэвтрүүлэг, төрөл жанр, хөтөлбөрийн талаарх дэлгэрэнгүй тайлан;
   3. Хөтөлбөрийн бүтэц, түүнд гадаад болон дотоодын дууны нийт цаг, эзлэх хувь хэмжээг өдөр бүрээр тодорхойлох;
   4. Нэвтрүүлж буй зар сурталчилгааны хугацааг тогтоох, үүнд: “1 цагт дамжуулах зар сурталчилгаа 18 минутаас хэтрэхгүй байх” нөхцөл шаардлага хангасан байдал (зарын цагийг зар сурталчилгааны хязгаарлалтад оруулж тооцно);
   5. 1 цагт нэвтрүүлж буй зар сурталчилгаанд эзлэх блок тус бүрт ноогдох хугацааг тогтоох;
   6. Зар сурталчилгаанд эзлэх нийгмийн шинжтэй зар сурталчилгааны хугацааг тогтоох, зар сурталчилгааг төрлөөр нь ангилах /үгэн зар, шторк гэх мэт/;
   7. Соён гэгээрүүлэх, танин мэдүүлэх, хүүхэд боловсролын нэвтрүүлгийн 1 сарын хөтөлбөрт эзлэх нийт хувь хэмжээг тодорхойлох, энэ хувь нь 1 сарын хөтөлбөрийн нийт цагийн 15%-иас багагүй байх, МУ-ыг нутаг дэвсгэрт 20%-иас багагүй байх шаардлага хангасан эсэх;
   8. Хүүхдийн нэвтрүүлгийн нийт цаг, 1 сарын хөтөлбөрт эзлэх хувь хэмжээ;
   9. Мессежний болон ярианы тусгай дугаар ашиглан тааварт тоглоом, ая дууны, сонгууль зэрэг уралдаант хэлбэрийн нэвтрүүлэг дамжуулсан байдал (зөрчил), эдгээр нэвтрүүлгийн 1 хоногийн хөтөлбөрт эзлэх хувь хэмжээ, үнэ тарифыг ил тод мэдээлэх шаардлага хангасан эсэх. /ашиглаж буй тусгай дугаар, тусгай дугаарын үнэ тарифыг зарлаж буй эсэх/;
   10. Насанд хүрэгчдэд зориулсан 18 наснаас дээш насныханд зориулсан нэвтрүүлгийг өглөө 06:00-22:00-ийн хооронд нэвтрүүлсэн, давтан дамжуулж байгаа эсэх (өдөр бүрээр);
   11. Бэлтгэн дамжуулах шууд, хөтлөгчтэй нэвтрүүлгийн эзлэх хувь 1 хоногийн хөтөлбөрийн нийт цагийн 15 хувиас багагүй байх шаардлага хангасан эсэх.
   12. Монгол улсын их хурлын сонгууль, түүнд нийцүүлэн гаргасан “Радио, телевизээр сонгуулийн сурталчилгаа нэвтрүүлэх, хяналт тавих журам”-ын хэрэгжилтийг хангуулах ажлын хүрээнд хуульд заасан сонгуулийн сурталчилгааны хугацаанд дараах үзүүлэлтийн дагуу хяналт, мониторинг хийнэ. Үүнд:
       * Радио, телевизээр нэвтрүүлэх сонгуулийн сурталчилгааны нэвтрүүлгийн нийт хугацаа нь хоногт 60 минутаас илүүгүй заалтыг хангасан байдал;
       * Сурталчилгааны нэвтрүүлгийн хоногт гарах нийт хугацаа /60 минут/-ны хорин таваас илүүгүй хувь /15 минут/ нь нэг нам, эвсэлд, түүнчлэн бие даан нэр дэвшигчдэд ногдож байгаа эсэх, шаардлага хангасан эсэх;
       * Радио, телевизийн мэдээллийн хөтөлбөрөөр нам, эвсэл, нэр дэвшигчийн талаар гарсан мэдээ нь сурталчилгааны нэвтрүүлгийн хугацаанд хамаарахгүй боловч нэг нам, эвсэл, нэр дэвшигчийн талаарх мэдээг хоногт таван минутаас хэтрүүлэхийг хориглох заалтын хэрэгжилтийн байдал;
       * Сонгуулийн сурталчилгааг нэр дэвшигчид үнэмлэх олгосон өдрөөс эхлүүлж, санал авах өдрөөс 24 цагийн өмнө буюу санал авах өдрийн өмнөх өдрийн 00:00 цагаас өмнө зогсоосон эсэх, зөвшөөрснөөс бусад хугацаанд сонгуулийн сурталчилгаа нэвтрүүлсэн эсэх;
       * Сонгуулийн сурталчилгаа зогсоох хугацаанаас өмнөх 48 цагт хуулиар тогтоосон 60 минут, 15 минутаас илүүгүй байх хугацааг зөрчсөн эсэх болон сонгуулийн сурталчилгааны хугацаанд нам, эвслийн дарга, нэр дэвшигчийн бие даасан нэвтрүүлэг, хөтөлбөр, ярилцлагад орсоныг дамжуулсан, сонгуулийн сурталчилгаа эхлэхээс өмнө хийгдсэн аливаа нэвтрүүлэг, хөтөлбөр, дуу, дүрс бичлэг, ярилцлагыг нэвтрүүлсэн эсэх;
       * Дахин болон нэмэлт санал хураалт дуусталх хугацаанд сонгуулийн сурталчилгаа дамжуулсан эсэх;
       * Сонгуулийн сурталчилгааны эх сурвалжийг ил тод мэдээлсэн байдал. Радиогийн нэвтрүүлгийн тухайд эхлэл, төгсгөлд нам, эвсэл, нэр дэвшигчийн нэрийг дурдана.
       * Улс төрийн мэтгэлцээний талаарх нэвтрүүлгийн хяналт, оролцогчдын төлөөлөл шаардлага хангасан байдал. Улс төрийн мэтгэлцээний талаарх нэвтрүүлэг, хөтөлбөр сонгуулийн сурталчилгааны нэвтрүүлэгт хамаарахгүй боловч уг нэвтрүүлэг, хөтөлбөрт нэг намын бус, түүнчлэн бие даагч хэд хэдэн нэр дэвшигч, эсхүл өөр өөр нам, эвслийн дөрвөөс доошгүй төлөөлөл оролцсон байна.
       * Улс төрийн чансаа тогтоох зорилго бүхий аливаа хэлбэрийн шалгаруулалт, санал асуулга зохион байгуулсан эсэх, хэрэгжилтийн байдал;
       * Нам, эвслийн дарга, түүнчлэн нэр дэвшигч нь сонгуулийн сурталчилгаа эхэлсэн өдрөөс хойш санал авах ажиллагаа дуустал сонгуулийн сурталчилгааны бус бие даасан нэвтрүүлэг, хөтөлбөр, ярилцлагад орохыг, түүнчлэн сонгуулийн сурталчилгаа эхлэхээс өмнө хийгдсэн аливаа нэвтрүүлэг, хөтөлбөр, дуу, дүрс бичлэг, ярилцлагыг нэвтрүүлсэн эсэх, хэрэгжилтийн байдал;
       * Эрх бүхий байгууллагаас сонгуулийн сурталчилгаа нэвтрүүлэх эрх олгосоноос бусад радио, телевизээр сурталчилгааны нэвтрүүлэг нэвтрүүлсэн эсэх, хэрэгжилт;
       * Радио, телевиз нь нэгээс илүү сувагтай бол сонгуулийн сурталчилгааны нэвтрүүлгийг зөвхөн үндсэн сувгаар нэвтрүүлсэн эсэх;
       * Радио, телевизийн редакцид бэлтгэгдээгүй, сонгуульд оролцогч нам, эвсэл, нэр дэвшигчийн зүгээс бэлтгэн нийлүүлсэн мэдээ, нэвтрүүлгийг тухайн нам, эвсэл, нэр дэвшигчийн сурталчилгааны нэвтрүүлэгт хамааруулна.
       * Олон нийтийн радио, телевизээр дамжуулах сонгуулийн сурталчилгааны батлагдсан хуваарь, цагийн биелэлтэд мониторинг хийх, хэрэгжилтэд хяналт тавих;
       * Монгол улсын их хурлын сонгуулийн тухай хуулийн дагуу дахин болон нэмэлт санал хураалт явуулах тохиолдолд дахин болон нэмэлт санал хураалт явуулж, сонгуулийн албан ёсны дүн зарлагдаж дуусах хугацаанд сонгуулийн сурталчилгаа дамжуулж байгаа эсэхэд хяналт, мониторинг хийх.
       * Хууль, журамд заасан бусад үзүүлэлт.
   13. Мэдээллийн сангаас шаардлагатай тохиолдолд холбогдох үзүүлэлтээр нэмэлт мэдээ, тайланг боловсруулалт хийн түргэн шуурхай гаргах боломжтой байх.
3. ХЯНАЛТ, МОНИТОРИНГ ХИЙХ ЧИГЛЭЛ, БАРИМТЛАХ ЗАРЧИМ

Мониторинг хийхдээ “Өргөн нэвтрүүлгийн зохицуулалт, нөхцөл шаардлага”–ын 7 дугаар зүйлд заасан өргөн нэвтрүүлгийн телевиз, радио, сувгийн хөтөлбөрт тавигдах шаардлагыг баримтална. Тухайлбал:

* 1. Дотоод буюу үндэсний нэвтрүүлгийн хувь хэмжээг тооцоход:
     1. Долоо хоногийн хөтөлбөрийн нийт цагийн 50 хувиас доошгүй нь үндэсний нэвтрүүлэг байна. (7.4)
     2. “Үндэсний нэвтрүүлэг” гэдэгт Соёлын тухай хуулийн 3.6 дахь заалтад заасан Монгол улсад бүтээгдсэн бүх төрлийн бүтээлийг ойлгоно.
     3. Энэхүү ерөнхий нөхцөл шаардлагын 7.4-т заасан хувийг тооцохдоо монгол хэл дээр орчуулсан гадаадын нэвтрүүлэг, уран сайхны болон баримтат кино, гадаадын хүүхэлдэйн киног тооцохгүй. (7.6)
     4. Үндэсний бүтээл болон өөрийн бүтээлийн хувийг тооцоход зар сурталчилгаа, үгэн зарын цаг, бизнес мэдээ болон бусад хэлбэрээр явуулж байгаа арилжаа сурталчилгааны нэвтрүүлгийг оруулж тооцохгүй.(7.7)
  2. Зар сурталчилгааны хугацааг тооцоход:
     1. Телевиз, радиогийн үйлчилгээ эрхлэгч нь зар сурталчилгааны эхлэл болон төгсгөлийг үзэгчдэд дуу, дүрсээр ойлгомжтой байдлаар илэрхийлнэ ( 7.26)
     2. Радио өргөн нэвтрүүлгийн нэг цаг тутамд дамжуулах зар сурталчилгаа (реклам) нь 18 минутаас хэтрэхгүй байна.(7.29)
     3. Нийгмийн шинжтэй зар сурталчилгаа, өөрийн болон хөтөлбөрөө сурталчилсан сурталчилгааг зар сурталчилгааны хязгаарлалтад оруулж тооцохгүй (7.30)
     4. Зарын цагийг 1 цагт дамжуулах зар сурталчилгааны хязгаарлалтад оруулж тооцно (7.39)
     5. Үгэн зарыг урьдчилан боловсруулж, хөтөлбөр хуваарьт оруулан, тусгайлан гаргасан зарын цагаар монгол хэлний зөв бичгийн дүрмийн дагуу алдаагүй, дуу оруулгатай нэвтрүүлж болох бөгөөд үгэн зарыг 1 цагт дамжуулах зар сурталчилгааны хязгаарлалтад оруулж тооцно
  3. Соён гэгээрүүлэх, танин мэдүүлэх, хүүхэд боловсролын чиглэлийн нэвтрүүлгийн хувийг тооцоход:
     1. Соён гэгээрүүлэх, танин мэдүүлэх, хүүхэд боловсролын чиглэлийн нэвтрүүлэгт дараах төрлийн нэвтрүүлгийг ойлгоно. Үүнд, хүүхэд хүмүүжил боловсролын нэвтрүүлэг; үндэсний хэл, ёс, соёл, зан заншил, түүх, уран зохиол, уламжлалын нэвтрүүлэг; эрүүл мэнд байгаль экологийн нэвтрүүлэг; шинжлэх ухаан танин мэдэхүйн нэвтрүүлэг, гэр бүл аж байдлын талаарх нэвтрүүлэг.
     2. Аливаа шашин, шашны урсгал, чиглэлийн талаарх нэвтрүүлэг, номлол, сургаалийг тусад нь бүртгэлжүүлэх.
  4. Мессежний болон ярианы тусгай дугаар ашигласан нэвтрүүлгийг тооцоход:
     1. Мессежний тусгай дугаарыг тааварт тоглоом, кино сонгууль зэрэг уралдаант хэлбэрийн нэвтрүүлэгт ашиглахгүй байна. Мессежний тусгай дугаарыг зөвхөн санал асуулга, судалгаа авах зорилгоор ашиглаж болох бөгөөд тусгай дугаарын үнэ тарифыг ил тод мэдээлнэ. Энэ үед дэлгэц дээр урьдчилан заасан тоо, код, тэмдэгтийг гаргана (7.41)
     2. Нэвтрүүлэгт ашиглаж буй утасны дугаарыг бүртгэх, мессежний болон дуудлагын үнэ тарифыг ил тод мэдээлэх, нэвтрүүлгийн давталтыг тодорхой ойлгогдохуйц ил тод мэдээлсэн байдал.
  5. 18 + насныханд зориулсан нэвтрүүлгийг тооцоход:
     1. Насанд хүрэгчдэд зориулсан насны ангиллын тэмдэг, тэмдэглэгээтэй буюу 18 наснаас дээш насныханд зориулсан кино, нэвтрүүлгийг өглөө 6:00-22:00 цагийн хооронд нэвтрүүлэхгүй, давтан дамжуулахгүй байна (7.23)
  6. Шууд болон хөтлөгчтэй нэвтрүүлгийн эзлэх хувийг тооцоход:
     1. Радио өргөн нэвтрүүлгийн үйлчилгээ эрхлэгчдийн бэлтгэн дамжуулах шууд, хөтлөгчтэй нэвтрүүлгийн эзлэх хувь 1 хоногийн хөтөлбөрийн нийт цагийн 15%-иас багагүй байна (7.25)
     2. Нэвтрүүлгийн давталтыг оруулж тооцно.
     3. Шууд болон хөтлөгчтэй нэвтрүүлгийг авч үзэхдээ тухайн нэвтрүүлэг эхэлсэн цагаас дуусах хүртэл бүрэн тооцогдоно. (тухайн нэвтрүүлэг дундуур дуу явуулсан байсан ч нийт цагаар авч үзэх)

Монгол улсын их хурлын сонгуулийн тухай хуулийн дагуу хяналт, мониторинг хийх үзүүлэлтүүдийг тодорхойлохдоо Сонгуулийн ерөнхий хороо, Харилцаа холбооны зохицуулах хорооны 2016 оны 29/17 дугаар тогтоолоор хамтран баталсан “Радио, телевизээр сонгуулийн сурталчилгаа нэвтрүүлэх, хяналт тавих журам”-д заасан өргөн нэвтрүүлгийн телевиз, радио, сувгийн хөтөлбөрт тавигдах шаардлагыг баримтална.

1. ТАЙЛАН
   1. “Өргөн нэвтрүүлгийн зохицуулалт, нөхцөл шаардлага”-ын дагуу сар бүр тайлан гаргах, гэрээт ажлын хугацааны нэгдсэн дүн, мэдээг аналитик тайлангийн хамтаар боловсруулж ирүүлнэ.
   2. “Радио, телевизээр сонгуулийн сурталчилгааг нэвтрүүлэх, хяналт тавих журам”-ын дагуу тайлан гаргах. Сонгуулийн сурталчилгаа нэвтрүүлэх, хяналт тавих журмын хүрээнд сонгуулийн сурталчилгааны нэгдсэн дүн, мэдээг аналитик тайлангийн хамтаар боловсруулж ирүүлнэ.
   3. Захиалагчаас тухай бүр хүргүүлсэн бичлэгт тайлан гаргах, шаардлагатай тохиолдолд дүнг нэгтгэн,аналитик тайлангийн хамт боловсруулж ирүүлнэ.
   4. Хяналт, мониторинг хийгдсэн хугацааны эфирийн 06:00-01:00 цагийн /хөтөлбөрийн/ өдөр бүрийн дэлгэрэнгүй протокол, дэлгэрэнгүй протоколд тухайн нэвтрүүлэг эхэлсэн, дууссан, үргэлжилсэн хугацаа, нэвтрүүлгийн нэр, төрөл жанр, тайлбар зэрэг бүх л мэдээллийг агуулсан байна.
   5. Ажлын даалгаврын 4-р зүйлд заасан хяналт, мониторингийн үзүүлэлт тус бүрээр нэвтрүүлэг эхэлсэн дууссан үргэлжилсэн хугацааг цаг:мин:сек-р гаргах, нэвтрүүлгийн нэр, төрөл жанр, нэмэлт тайлбар хөтөлбөрт эзлэх хувь хэмжээ, 1 хоног, 7 хоног, сараар нэгтгэн гаргах; /*тайлангийн бүтцийн загварыг хавсралт 1-ээс харах/*
   6. Хяналт, мониторингийн үзүүлэлт тус бүрээр шаталсан дэлгэрэнгүй, хураангуй тайлан гаргах;
   7. Үүссэн гомдол маргааныг шийдвэрлэх зорилгоор тухайн радиогийн эфирийн бичлэгээс холбогдох нэвтрүүлгийн тодорхой цагийн бичлэг нийлүүлэх;
2. АЖЛЫН ДААЛГАВРЫН ШАЛГУУР, ШААРДЛАГА
   1. Ерөнхий шаардлага

* Зөвлөх болон хяналт, мониторинг хийх ажлын хүрээнд хамрагдаж байгаа этгээд нь компанийн тухай хуулийн 6.14-т заасан /нэг/ нэгдлийн оролцогчид биш байна.
* Зөвлөх нь хорооноос олгодог өргөн нэвтрүүлгийн тусгай зөвшөөрөлтэй үйл ажиллагаа эрхлэгч бус байх, гүйцэтгэх удирдлагын хувьд сүүлийн 3 жил өргөн нэвтрүүлгийн салбарт ажиллаагүй байна.
  1. Техникийн болон туршлага, хүний нөөцийн шалгуур

Энэхүү ажил нь радио өргөн нэвтрүүлгийн тусгай зөвшөөрлийн нөхцөл шаардлагын биелэлтэд хяналт, мониторинг хийж, илэрсэн зөрчил дутагдлын дагуу шат дараатай арга хэмжээ авах үндэслэл шалтгаан болох бөгөөд шат дараатай арга хэмжээнд зөрчлийг арилгуулах тухай хугацаатай үүрэг даалгавар, шаардлага өгөх, тусгай зөвшөөрлийг түдгэлзүүлэх, хүчингүй болгох тухай сануулах, тусгай зөвшөөрлийг сунгах эсэх талаар дүгнэлт гаргах, тусгай зөвшөөрлийг түдгэлзүүлэх, хүчингүй болгох хүртэл арга хэмжээ хамаарах тул хянуур нямбай ажиллаж, үнэн зөв алдаагүй тайлан гаргах, эфирийн дэлгэрэнгүй протокол, тайлан зөрүүгүй байх талаар анхаарч ажиллана. Энэхүү ажлын даалгаврыг амжилттай хэрэгжүүлэхийн тулд гэрээлэгч нь дараах чадвар, мэдлэг, туршлагатай байх шаардлагатай.

Үүнд:

* Өмнө нь энэ төрлийн ажил гүйцэтгэж байсан туршлагатай байна.
* Улаанбаатар хотод үйл ажиллагаа явуулж байгаа радиогийн өргөн нэвтрүүлгийн үйлчилгээ эрхлэгчдээс тухайн сард графикийн дагуу сонгогдсон 10 радио өргөн нэвтрүүлгийн хөтөлбөрт нэгэн зэрэг, гэрээнд заасан хугацаанд байнгын хяналт, мониторинг хийх техникийн болон ажиллах хүчний боломжтой байна. /*жагсаалтыг хавсралт 2-оос харах*/
* Дээрх тооны радиогийн хөтөлбөрт байнгын хяналт, мониторинг хийх, эфирийн бичлэг хийх, хадгалах бүрэн хүчин чадал бүхий сервер, архивын системтэй байна.
* Улаанбаатар хотод үйл ажиллагаа явуулж байгаа жагсаалтад хамрагдсан үйлчилгээ эрхлэгчдийн сигналыг хүлээн авах техникийн шийдэл, нөөц шийдэл, хүчин чадал, байр талбайн нөхцөл боломжийг бүрдүүлсэн байна.
* Цахилгааны доголдлоос хамааралгүйгээр хяналт, мониторингийн үйл ажиллагааг тасралтгүй, найдвартай хийх боломжтой байх эфирийг тасралтгүй бичих, хэвийн ажиллагааг хангах нөөц станцтай байна.
* Ажлын даалгаварт өгөгдсөн мэдээ, тайлан, эфирийн бичлэг хадгалах мэдээллийн сантай байна.
* Мэдээллийн сангаас ажлын даалгаварт заасны дагуу, шаардлагатай тохиолдолд холбогдох бусад мэдээ, тайлан, эфирийн бичлэгийг тухайн сар, өдөр, цаг минутаар түргэн шуурхай гаргах техник, технологийн боломжтой байна.
* Хяналт, мониторинг хийх ажлын хүрээнд эфирийн бичлэгийг 3-аас доошгүй сар хадгалах сервер тоног төхөөрөмжтэй байна.
* Хяналт, мониторингийн зөвлөх үйлчилгээг хийх аргачлал, хяналт, мониторингийн ажлын үе шат, хяналт, мониторингийн үйл ажиллагааны бүтэц, зохион байгуулалт, үе шат тус бүр дээр хийгдэх ажлын тодорхойлолт, ажилчдын тоо, ажил үүргийн хуваарь /ажлын байрны тодорхойлолт хавсаргах/ зэрэг дэлгэрэнгүй мэдээллийг хяналтын үзүүлэлт тус бүрээр гаргасан байна.
* Нөхцөл шаардлагад өөрчлөлт орж хяналт, мониторинг хийх үзүүлэлт өөрчлөгдөх тохиолдолд өөрчлөлтийг түргэн шуурхай хийх чадвартай байна.
* Урьдчилгаа төлбөр авалгүйгээр “Ажлын даалгавар”-т тусгасан ажлыг хэрэгжүүлэх санхүүгийн чадамжтай байна.
* Датабааз, файлын сан, програм хангамж, мэдээллийг цахим халдлагаас хамгаалах мэдээллийн аюулгүй байдлыг хангасан системийн шийдэлтэй байна.

Зөвлөх нь дараах хүснэгтэд тусгасан шаардлагатай мэдлэг чадварт, туршлагатай боловсон хүчнээс бүрдсэн баг санал болгох ба гэрээнд заасан ажил үүргийг заасан хугацаанд гүйцэтгэх чадвартай байна. Мөн дараах мэдлэг чадварыг зохих түвшинд хангаж, санал болгож буй ажлын төлөвлөгөө ба арга зүйд тулгуурлан хамгийн сайн баг бүрдүүлэх боломжийг бүрдүүлсэн байна.

|  |  |  |  |
| --- | --- | --- | --- |
| Албан тушаал | Чиг үүрэг | Тоо | Ажлын туршлага |
| Багийн ахлагч | Ажлыг удирдан  зохион байгуулах, гэрээлэгчийг төлөөлж захиалагчтай харьцах | 1 | * Хяналт, мониторингийн төсөлд ажилласан туршлагатай байх, * Судалгаа, шинжилгээ, статистик буюу холбогдох чиглэлээр зэрэг цолтой бол давуу тал болно, |
| Мониторингийн менежер | Хяналт, мониторингийн тайлан мэдээний бүтэц, загварыг боловсруулах, хяналт тавих | 1 | * Статистик , судалгаа шинжилгээний чиглэлээр дээд мэргэжилтэй * Судалгаа шинжилгээ хийх, мэдээлэл боловсруулах чадвартай, * Мэдээ, тайланг алдаагүй, нягт нямбай гаргах чадвартай * Энэ чиглэлээр ажилласан туршлагатай байх |
| Програм хангамж хариуцсан ажилтан | Програм хангамж боловсруулах, шинэчлэлт, сайжруулалт хийх, Техникийн бүрэн бүтэн байдал, серверийн найдвартай, тасралтгүй ажиллагааг хариуцах | 1 | * Програм хангамжийн чиглэлээр 2 жил ажилласан туршлагатай байх, * Хяналт, мониторингийн ажлын талаар мэдлэг, туршлагатай байх, * Програм хангамж боловсруулах өөрчлөлт, шинэчлэлтийг хийх чадвартай байх, * Техникийн найдвартай ажиллагааг хангаж ажиллах чадвартай байх |
| Техник, ашиглалт хариуцсан ажилтан | Техникийн бүрэн бүтэн байдал, серверийн найдвартай, тасралтгүй ажиллагааг хариуцах | 1 | * Мэргэжлээрээ 2 жил ажилласан туршлагатай байх, * Хяналт, мониторингийн ажлын талаар мэдлэг, туршлагатай байх, * Техник төхөөрөмжийн шинэчлэлт хийх, ашиглалт үйлчилгээг хийх, техникийн өргөтгөл хийх чадвартай байх, * Техникийн найдвартай ажиллагааг хангаж ажиллах чадвартай байх |
| Статистик судалгааны мэргэжилтэн | Хяналт, мониторингийн тайлан мэдээнд анализ хийх, хяналт, мониторингийн явцад хяналт тавих | 1 | * Дээд боловсролтой, * Судалгаа шинжилгээ хийх, мэдээлэл боловсруулах чадвартай байх, |
| Хяналт, мониторингийн ажилтан | Мэдээллийн дата үүсгэх, хяналт, мониторингийн тайлан бэлдэх | 4 | * Дээд боловсролтой, * Их хэмжээний мэдээллийн баазтай ажиллах чадвартай, |
| Сонгуулийн сурталчилгааны хугацаанд ажиллах хяналт, мониторингийн ажилтан | Мэдээллийн дата үүсгэх, хяналт, мониторингийн тайлан бэлдэх | 16 | * Дээд боловсролтой, * Их хэмжээний мэдээллийн баазтай ажиллах чадвартай, |

1. ХЭРЭГЖҮҮЛЭХ АРГА ЗҮЙ БА АЖЛЫН ХУВААРЬ

Зөвлөх нь энэхүү ажлын даалгаврын хүрээнд хөтөлбөрийн хяналтыг хэрэгжүүлж ажиллах арга зүй, үйл ажиллагааны хуваарийг боловсруулна. Энэхүү үйл ажиллагааны хуваарьт төлөвлөгөө болон үүнтэй ижил төстэй даалгаврыг ямар хугацаа, техникийн туслалцаа, ажлын бүтэц бүрэлдэхүүнтэйгээр гүйцэтгэж байсан туршлагын баримтжуулалтыг хавсаргавал зохино.

1. ТАЙЛАН ИРҮҮЛЭХ УДИРДАМЖ

Хяналт, мониторингийн тайлан мэдээг долоо хоног, сараар гаргаж захиалагч талд электрон хэлбэрээр сар бүрийн тодорхой хугацаанд хүлээлгэн өгнө. Тайлан ирүүлэхдээ тайлангийн хугацаанд хамрагдсан радио өргөн нэвтрүүлгийн үйлчилгээ эрхлэгчдийн тоо, үүнд шинээр нэмэгдсэн эсвэл хяналт, мониторингд хамрагдаагүй бол хамрагдаагүй шалтгаан зэргийг тайлбарласан товч тайлбар, тайлан, нотломжийг хамт ирүүлнэ. Тухайн радио өргөн нэвтрүүлгийн хөтөлбөр тасарсан тохиолдолд тухай бүр шалтгааныг тодруулж энэ талаар захиалагч талд мэдэгдэх шаардлагатай.

Зөвлөх нь тайлангийн бүтэц, аргачлалын дагуу тайланг нэгтгэж, дүгнэлт гаргахад ойлгомжтой, ирүүлсэн тайлан, мэдээг шууд ашиглах боломжтой, дахин боловсруулалт хийх шаардлагагүй, хялбар байдлаар ирүүлнэ. Ирүүлсэн тайлан мэдээнд алдаа гарсан нь тогтоогдсон, тайлан мэдээг заасан хугацаанд ирүүлээгүй, урт хугацаагаар /14 хоногоос дээш/ хоцроосон тохиолдолд захиалагч нь зөвлөхтэй байгуулсан гэрээг дуусгавар болгох үндэслэл болно.

* 1. . Тайлан гаргах хугацааны хуваарь, хүргүүлэх хэлбэр
  + Тухайн сарын хяналт, мониторингийн тайланг дараа сарын **10**-ны дотор, электрон хэлбэрээр гаргаж захиалагчид нийлүүлнэ. Тайлан ирүүлэх хугацааг шаардлагатай тохиолдолд гэрээ байгуулахад нарийвчлан 2 тал тохиролцож болно.
  + Тухайн сарын хяналт, мониторингийн тайлан өгөхдөө тухайн сарын товч тайланг (ажлын даалгаварт заасан хяналт, мониторингийн үзүүлэлтийн дагуу гаргасан тайлан радио өргөн нэвтрүүлгийн үйлчилгээ эрхлэгч тус бүрийн нэгдсэн дүн мэдээ тайлан, тайлангийн хугацаа зэргийг агуулсан байна), хяналт, мониторингд хамрагдсан хугацаа, хамрагдсан радиогийн жагсаалт, хяналт, мониторингд хамрагдаагүй газруудын жагсаалт (хамрагдаагүй шалтгаан, тайлбарын хамтаар) албан бичгээр ирүүлнэ.
  + Гүйцэтгэгчийн хяналтын ажилтан өдөр бүрийн тайланг нэгтгэн дараа сарын эхэнд программын аргаар датабаазаас Excel хэлбэрээр тайлангуудыг гаргаж, Захиалагчид и-мэйлээр илгээнэ. Тайлан бүрийг дэлгэрэнгүй болон хураангуй 2 хэлбэрээр гаргах ба нийт тайланг CD –д бичиж баталгаажуулан захиалагчид нэхэмжлэхийн хамт биечлэн хүргүүлнэ.
  + Сонгуулийн сурталчилгаатай холбоотой тайлан, датаг Улаанбаатар хотын радиогийн хувьд хөтөлбөр дамжуулсан өдрөөс хойш 2 хоногийн дотор, орон нутгийн радиогийн хувьд бичлэг хүргүүлснээс хойш 2 хоногийн дотор тус тус гаргаж захиалагчид нийлүүлнэ.

*Хавсралт-1*

МОНИТОРИНГИЙН ТАЙЛАНГИЙН БҮТЭЦ /*загвар*/

* + - Эфирийн тухайн 7 хоногийн өдөр бүрийн (06:00-01:00) протокол; Эфирийн өдрийн протокол нь огноо, тухайн нэвтрүүлэг эсвэл зар сурталчилгаа эхэлсэн, дууссан хугацаа, үргэлжилсэн хугацаа, нэр, төрөл зэрэг бүх л мэдээллийг агуулсан байна.
    - Арилжааны зар сурталчилгааны цацалтын хугацааг үндсэн эфирийн цаг тус бүрээр нь тусад нь гаргасан өдөр бүрийн тайлан, болон хураангуй тайлан; уг тайлан нь эфирийн аль цагт, ямар нэвтрүүлгийн дундуур зар сурталчилгааны хэтрэлт гарсан, зар сурталчилгааны төрөл, тайлбар, хэтрэлтийн нэгдсэн дүнг агуулсан байна. Зар сурталчилгааны хэтрэлтийг тайлан хүснэгтийн дор өдөр бүр, 7 хоног, сараар нэгтгэж нийт цагийг гаргана.
    - Үндэсний бүтээлийн хувь, гадаад дотоод дууны хувь, мэдээ мэдээллийн нэвтрүүлгийн хувь хэмжээг гаргасан тайланд огноо, нэвтрүүлэг эхэлсэн дууссан үргэлжилсэн хугацаа, нэвтрүүлгийн нэр, хэл, төрөл жанр, дотоод гадаад бүтээл, гадаад дотоод дуу, мэдээ болох тайлбар, өдөр бүр, 7 хоногийн эцэст хөтөлбөрийн нийт цагийг цаг:мин: сек-р гаргах, үндэсний бүтээл, дотоод дуу, мэдээний нийт цаг, эзлэх хувь
    - Хөтөлбөрт эзлэх соён гэгээрүүлэх, танин мэдүүлэх чиглэлийн нэвтрүүлгийн нийт хугацаа, эзлэх хувийг өдөр бүрээр гаргасан тайлан; уг тайлан нь огноо, тухайн нэвтрүүлэг эхэлсэн, дууссан, үргэлжилсэн хугацаа, нэр, төрөл, хоногийн нийт нэвтрүүлгийн үргэлжилсэн хугацаа зэргийг тухайн хоногт:

1. Хүүхэд хүмүүжил боловсролын,
2. Үндэсний хэл соёл, зан заншил, түүх, уламжлалын,
3. Эрүүл мэнд байгаль экологи
4. Шинжлэх ухаан танин мэдэхүйн нэвтрүүлгээр нь ангилж харуулна.

Эдгээр тайланг өдөр бүр, долоо хоног, сараар нэгтгэсэн тайланг хураангуй байдлаар гаргана. Мөн дээрх 4 ангиллаар тус бүрт нь гаргасан тайланг дэлгэрэнгүй, хураангуй байдлаар гаргана.

* Насанд хүрэгчдэд зориулсан 18 наснаас дээш насныханд зориулсан нэвтрүүлгийг 06:00-22:00-ийн хооронд нэвтрүүлсэн, давтан дамжуулсан зөрчил гаргасан радиогийн зөрчлийн тайланг өдөр бүр, 7 хоног, сараар нэгтгэж гаргах, дамжуулсан огноо, нэвтрүүлгийн нэр, төрөл жанр, тайлбарын хамт
* Хөтөлбөрт эзлэх мессежний болон ярианы тусгай дугаар ашигласан тааварт тоглоом, ая дууны сонгууль зэрэг нэвтрүүлгийн хувь хэмжээг гаргасан тайланд нэвтрүүлэг эхэлсэн дууссан хугацаа, нэвтрүүлгийн нэр, төрөл жанр, өдөр бүр, 7 хоног, сараар эцэст хөтөлбөрийн нийт цагийг цаг:мин: сек-р гаргах, нэвтрүүлгийн нийт цаг, эзлэх хувийг агуулсан байна.
* Хөтөлбөрт эзлэх шууд, хөтлөгчтэй нэвтрүүлгийн хувь хэмжээг гаргасан тайланд нэвтрүүлэг эхэлсэн дууссан хугацаа, нэвтрүүлгийн нэр, төрөл жанр, өдөр бүр, 7 хоног, сараар эцэст хөтөлбөрийн нийт цагийг цаг:мин: сек-р гаргах, нэвтрүүлгийн нийт цаг, эзлэх хувийг агуулсан байна.

*Хавсралт-2*

РАДИО ӨРГӨН НЭВТРҮҮЛГИЙН ҮЙЛЧИЛГЭЭ ЭРХЛЭГЧДИЙН ЖАГСААЛТ, ХӨТӨЛБӨРТ ХЯНАЛТ МОНИТОРИНГ ХИЙХ ХУВААРЬ /сар бүр 10 радио түүврээр/

|  |  |  |  |  |
| --- | --- | --- | --- | --- |
| № | ДАВТАМЖ, МГЦ | ЭЗЭМШИГЧ | РАДИОГИЙН НЭР | ХАМРАХ ХҮРЭЭ |
| 1 | 88.3 | Эм Жи Эл Радио ньюс ХХК | Эм Жи Эл Радио Ньюс | Улаанбаатар хот, Дорнод, Сүхбаатар, Хэнтий, Төв, Говьсүмбэр, Сэлэнгэ, Дорноговь, Дархан-Уул, Өмнөговь, Дундговь, Орхон, Өвөрхангай, Булган, Баянхонгор, Архангай, Хөвсгөл, Завхан, Говь-Алтай, Баян-Өлгий, Ховд, Увс аймаг |
| 2 | 88.8 | СКОД ХХК | Medee.mn | Улаанбаатар хот |
| 3 | 89.3 | Сета тех ХХК | Аялгуу | Улаанбаатар хот |
| 4 | 89.7 | Жавзандаллмба хутагт төв ТББ | Зохист аялгуу | Улаанбаатар хот |
| 5 | 90.5 | Улаанбаатар телевиз ХХК | VIP радио | Улаанбаатар хот |
| 6 | 91.1 | Монгол комикс ХХК | Цаг үе залуус FM-91.1 | Улаанбаатар хот |
| 7 | 91.7 | Хэмнэлт долгион медиа групп ХХК | Метро лоунж | Улаанбаатар хот |
| 8 | 92.1 | Смарт коммуникэйшн ХХК | Тойм | Улаанбаатар хот |
| 9 | 92.5 | Скай медиа групп ХХК | Стар | Улаанбаатар хот |
| 10 | 94.1 | Шинжлэх ухаан технологийн их сургууль ТӨАГУТҮГ | Шинжлэх Ухааны радио 94.1 | Улаанбаатар хот |
| 11 | 94.5 | Эс Ти Би Эс ХХК | Ухаалаг | Улаанбаатар хот |
| 12 | 95.1 | Шүхэр ТББ | Хамаг Монгол | Улаанбаатар хот |
| 13 | 95.7 | Хүүхэд, ирээдүй, соёл боловсрол сан ТББ | Арга билиг | Улаанбаатар хот |
| 14 | 96.3 | Авторадио эфэм ерэн зургаа аравны гурав ХМХ | Авто радио | Улаанбаатар хот |
| 15 | 96.9 | Эх элгэн нутаг ХХК | Элгэн нутаг | Улаанбаатар хот |
| 16 | 97.5 | Монголын бурхан шашинтны төв Гандантэгчэнлин хийд шашинтны төв | Лавайн эгшиг | Улаанбаатар хот, Дорнод, Сүхбаатар, Хэнтий, Төв, Говьсүмбэр, Сэлэнгэ, Дорноговь, Дархан-Уул, Өмнөговь, Даланзадгад, Дундговь, Орхон, Өвөрхангай, Булган, Баянхонгор, Архангай, Хөвсгөл, Завхан, Говь-Алтай, Баян-Өлгий, Ховд, Увс аймаг |
| 17 | 98.1 | Радиоком Монгол ХХК | Формула | Улаанбаатар хот |
| 18 | 98.5 | Монголын хараагүйчүүдийн үндэсний холбоо ТББ | Best | Улаанбаатар хот, Дорнод, Сүхбаатар, Сэлэнгэ, Дорноговь, Өмнөговь, Өвөрхангай, Архангай, Хөвсгөл, Ховд, Увс аймаг |
| 19 | 98.9 | Монголиан Мюзик Медиа ХХК | Бизнес радио | Улаанбаатар хот |
| 20 | 99.3 | Ньюмедиа ХХК | Инээмсэглэл | Улаанбаатар хот |
| 21 | 99.7 | Билэгт дөлгөөн ХХК | Их Монгол | Улаанбаатар хот |
| 22 | 100.1 | РФ ХХК | kiss radio | Улаанбаатар хот |
| 23 | 100.5 | НС Холбоо ХХК | Миний Монгол | Улаанбаатар хот |
| 24 | 101.7 | Аггрегатор ХХК | Тэргүүлэгч | Улаанбаатар хот |
| 25 | 102.1 | Эм эс жи эм ХХК | MGL Radio | Улаанбаатар хот |
| 26 | 102.5 | Бадруун ХХК | Радио УБ | Улаанбаатар хот |
| 27 | 103.6 | Медиахолдинг ХХК | Тэнгэрлэг радио FM-103.6 | Улаанбаатар хот |
| 28 | 104 | Ви Өү Эм ХХК | Voice Of mongolia | Улаанбаатар хот |
| 29 | 104.5 | Салхи Энтертэйнмэнт ХХК | Гэр бүлийн радио | Улаанбаатар хот, Улаанбаатар.Багануур дүүрэг, Улаанбаатар.Налайх дүүрэг, Дорнод.Хэрлэн сум, Сүхбаатар.Баруун-Урт сум, Хэнтий.Хэрлэн сум, Төв.Зуунмод сум, Говьсүмбэр.СҮМБЭР, Сэлэнгэ.Сүхбаатар сум, Дорноговь.Сайншанд сум, Дархан-Уул.Шарын гол сум, Дархан-Уул.Хонгор сум, Дархан-Уул.Орхон сум, Дархан-Уул.Дархан сум, Өмнөговь.Даланзадгад сум, Дундговь.Сайнцагаан сум, Орхон.Жаргалант сум, Орхон.Баян-Өндөр сум, Өвөрхангай.Арвайхээр сум, Булган.Булган сум, Баянхонгор.Баянхонгор сум, Архангай.Эрдэнэбулган сум, Хөвсгөл.Мөрөн сум, Завхан.Улиастай сум, Говь-Алтай.Есөнбулаг сум, Баян-Өлгий.Өлгий сум, Ховд.Жаргалант сум, Увс.Улаангом сум |
| 30 | 105.5 | Чугу ХХК | Нандин | Монгол Улс |
| 31 | 106.6 | Стандарт Ви Оү Эй ХХК | Америкийн дуу хоолой | Улаанбаатар хот |
| 32 | 107 | И Зэт Эф Эм ХХК | SMART радио | Улаанбаатар хот |
| 33 | 107.5 | Билэг санаа ХХК | Шинэ долгион | Улаанбаатар хот |
| 34 | 100.9 | МҮОНРТ | Р3 залуусын радио /МҮОНР-III суваг/ | Улаанбаатар хот |
| 35 | 103.1 | МҮОНРТ | Монголын радио /МҮОНР-II суваг/ | Монгол Улс |
| 36 | 106 | МҮОНРТ | Монголын радио /МҮОНР 1-р суваг/ | Монгол Улс |

РАДИО ӨРГӨН НЭВТРҮҮЛГИЙН ҮЙЛЧИЛГЭЭ ЭРХЛЭГЧДИЙН ЖАГСААЛТ, ХӨТӨЛБӨРТ ХЯНАЛТ МОНИТОРИНГ ХИЙХ ХУВААРЬ / түүвэрлэх/

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № | ДАВТАМЖ, МГЦ | ЭЗЭМШИГЧ | РАДИОГИЙН НЭР | ХАМРАХ ХҮРЭЭ | 2020-03 сар | 2020-04 сар | 2020-05 сар | 2020-06 сар |
| 1 | 88.3 | Эм Жи Эл Радио ньюс ХХК | Эм Жи Эл Радио Ньюс | МУ |  |  |  |  |
| 2 | 88.8 | СКОД ХХК | Medee.mn | УБ |  |  |  |  |
| 3 | 89.3 | Сета тех ХХК | Аялгуу | УБ |  |  |  |  |
| 4 | 89.7 | Жавзандамба хутагт төв ТББ | Зохист аялгуу | УБ |  |  |  |  |
| 5 | 90.5 | Улаанбаатар телевиз ХХК | VIP радио | УБ |  |  |  |  |
| 6 | 91.1 | Монгол комикс ХХК | Цаг үе залуус FM-91.1 | УБ |  |  |  |  |
| 7 | 91.7 | Хэмнэлт долгион медиа групп ХХК | Метро лоунж | УБ |  |  |  |  |
| 8 | 92.1 | Смарт коммуникэйшн ХХК | Тойм | УБ |  |  |  |  |
| 9 | 92.5 | Скай медиа групп ХХК | Стар | УБ |  |  |  |  |
| 10 | 95.1 | Шүхэр ТББ | Хамаг Монгол | УБ |  |  |  |  |
| 11 | 95.7 | Хүүхэд, ирээдүй, соёл боловсрол сан ТББ | Арга билиг | УБ |  |  |  |  |
| 12 | 96.3 | Авторадио эфэм ерэн зургаа аравны гурав ХМХ | Авто радио | УБ |  |  |  |  |
| 13 | 96.9 | Эх элгэн нутаг ХХК | Элгэн нутаг | УБ |  |  |  |  |
| 14 | 97.5 | Монголын бурхан шашинтны төв Гандантэгчэнлин хийд шашинтны төв | Лавайн эгшиг | МУ |  |  |  |  |
| 15 | 98.1 | Радиоком Монгол ХХК | Формула | УБ |  |  |  |  |
| 16 | 98.5 | Монголын хараагүйчүүдийн үндэсний холбоо ТББ | Best | УБ-10 аймаг |  |  |  |  |
| 17 | 98.9 | Монголиан Мюзик Медиа ХХК | Бизнес радио | УБ+2 аймаг |  |  |  |  |
| 18 | 99.3 | Ньюмедиа ХХК | Инээмсэглэл | УБ |  |  |  |  |
| 19 | 99.7 | Билэгт дөлгөөн ХХК | Их Монгол | УБ |  |  |  |  |
| 20 | 100.1 | РФ ХХК | kiss radio | УБ |  |  |  |  |
| 21 | 100.5 | НС Холбоо ХХК | Миний монгол ФМ | УБ |  |  |  |  |
| 22 | 101.7 | Аггрегатор ХХК | Тэргүүлэгч | УБ |  |  |  |  |
| 23 | 102.1 | Эм эс жи эм ХХК | MGL Radio | УБ |  |  |  |  |
| 24 | 102.5 | Бадруун ХХК | Радио УБ | УБ |  |  |  |  |
| 25 | 103.6 | Медиахолдинг ХХК | Тэнгэрлэг радио FM-103.6 | УБ |  |  |  |  |
| 26 | 104 | Ви Өү Эм ХХК | Эрүүл амьдралын радио | УБ |  |  |  |  |
| 27 | 104.5 | Салхи Энтертэйнмэнт ХХК | Гэр бүлийн радио | УБ+2 аймаг |  |  |  |  |
| 28 | 105.5 | Чугу ХХК | Vibe | МУ |  |  |  |  |
| 29 | 107 | И Зэт Эф Эм ХХК | SMART радио | УБ |  |  |  |  |
| 30 | 107.5 | Билэг санаа ХХК | Шинэ долгион | УБ |  |  |  |  |
| 31 | 94.1 | Шинжлэх ухаан технологийн их сургууль ТӨАГУТҮГ | Шинжлэх Ухааны радио 94.1 | УБ |  |  |  |  |
| 32 | 94.5 | Эс Ти Би Эс ХХК | Ухаалаг | УБ |  |  |  |  |
| 33 | 100.9 | МҮОНРТ | Р3 залуусын радио /МҮОНР-III суваг/ | УБ |  |  |  |  |
| 34 | 103.1 | МҮОНРТ | Монголын радио /МҮОНР-II суваг/ | Монгол улс |  |  |  |  |
| 35 | 106 | МҮОНРТ | Монголын радио /МҮОНР 1-р суваг/ | Монгол улс |  |  |  |  |

Жич: 4 дэх сарын хяналт, мониторинг хийх радиогийн үйлчилгээ эрхлэгчдийн жагсаалтыг өмнөх саруудын хяналт, мониторингийн дүнг харгалзан гаргана.